Sünnipäev ja mängutoad- 10 nippi, mille järgi valida mängutuba sünnipäevaks!
#000000
Kui pikk võiks olla lapse sünnipäev? Privaatne pidu või jagatud mängumaa? Tingimata nädalavahetus või hoopis argiõhtu? Etteantud peoaegadega või paindliku graafikuga mängutuba? Vaatame lähemalt üle, mida silmas pidada lapse sünnipäevaks mängutoa valimisel.
#000001
Enne mängutoa broneerimist tasub mõelda mitmele asjaolule, millele ehk peopaiga uhketest atraktsioonidest lummatuna esialgu ei tulegi.
#000002
Laste sünnipäev stiilses Playhouse Mängustuudios Tallinnas
#000003
Kui pikalt võiks kesta lapse sünnipäev mängutoas?
#000004
Pisematel lastel, kuni 2- aastastel on mõistlik ja piisav mängutoas peetava sünnipäeva pikkus 2 tundi, sest nad väsivad kiirelt ja tõenäoliselt kipub peo algus või lõpp natuke juba lõuna- või ööune ajaga kattuma. Enamasti on mängutubades võimalikuks rendiaja pikkuseks 2,5 või 3 tundi, aga on ka paindlikumaid erandeid- neist kirjutame allpool alapunktis Etteantud peoajaga vs paindliku graafikuga mängutoad. Suuremate laste puhul on 2,5 tundi juba igati paras peo pikkus, küll aga 3-tunnise peo puhul jääb peo lõpetamiseks aega veidi vabamalt kätte ning kogemus näitab, et siis ei lähe ka sünnipäevalapse perel koristamisel ja lahkumisel hirmsaks kiirustamiseks. Kusjuures hinna poolest ei saa öelda, et 3-tunnist pidu pakkuvad mängutoad oleksid kõrgema hinnaga kui 2,5-tunnist pidu pakkuvad mängutoad.
#000005
Lisaaeg enne ja pärast broneeritud peoaega
#000006
On hea tava, et mängutuba ootab teid ettevalmistusi tegema 15 minutit enne broneeritud aja algust. Pane planeerimisel aga ka tähele, kas pärast broneeritud aja lõppemist on lubatud ka lisaaeg koristamiseks ja rahulikuks lahkumiseks. Peojärgselt lisaks 15 min koristamiseks ja lahkumiseks lubavad pigem vähesed mängutoad; enamasti palutakse ruumid üle anda õigeaegselt, broneeritud aja täitudes. PartyUP keskkonnas leiad kõigi peopaikade puhul leiad nii ettevalmistuseks kui lahkumiseks lubatud lisaaja info alapunkti „Reeglid“ juurest. Pikima peo 3 tundi + kokku 30 min lisaaega (ettevalmistus + koristamine) saad näiteks järgmiste mängutubade broneerimisel:
#000007
Kids Kitchen mängutuba-peoruumImeline MängumaaKalli-Kalli mängumaa
#000008
Kui Tartu ja pisemate linnade puhul ei ole sünnipäevapaiga asukoht linna väiksuse ja ummikute vähesuse tõttu tõenäoliselt kuigi oluline, siis Tallinnas on mängutoa asukoht valiku puhul määravam. Saab kiirelt kohale ja väsinud lastega pärast pidu kiirelt koju, ning küllap elab ka suur osa lapse sõpruskonnast kodukandi lasteaia, kooli või trenni lähiümbruses ning nõnda on ka külaliste jaoks peoletulek võimalikult kiire ja mugav. PartyUP keskkonnas avanevad otsitulemused arvutis Sulle koos mugava GoogleMaps kaardivaatega, saamaks hea ülevaade sünnipäevakohtade paiknemisest. Samuti võid kasutada otsisõna funktsiooni meie avalehel, sisestades otsisõnaks või -sõnadeks näiteks “Kalamaja” või kitsama vastete valiku saamiseks “mängutuba Kalamaja”.
#000009
Kas su jaoks on oluline, et mängutuba on privaatselt vaid teie seltskonna päralt? Või oled nõus jagama peopaiga üldala võõrastega ja võimalik, et ka teiste sünnipäevaseltskondadega, kui mängumaal on mitmeid sünnipäevtube, ning privaatselt teie seltskonna kasutada on eraldatud sünnipäevatuba? Pisemate laste (kuni 3 ka.) puhul soovitame kaaluda pigem privaatset mängutuba, seda nii laste turvalisuse (et suuremad lapsed neid “pikali” ei jookseks, sest tavaliselt on suured mängumaad ka küllalt rahvarohked ja aeglasemad väikelapsed kipuvad jalgu jääma, lisaks võivad mitmed atraktsioonid olla mõeldud ainult suurematele lastele, kuhu väikelapsed ka siiski kipuvad) kui ka emade-isade mugavuse pärast- lapsed on rohkem silme all ning täiskasvanuil on mahti istuda, lobiseda ja samuti olemist nautida. PartyUP keskonnas saad privaatsed mängutoad mugavalt üles leida, kirjutades otsisõna kastikesse “privaatne”. Küll aga tasub silmas pidada, et suurematele lastele on põnevam avarus ja mitmekülgsete mänguvõimaluste olemasolu, nad on liikuvamad, seega siis on suurem jagatud mängumaa juba igati hea mõte!
#000010
Argipäev või nädalavahetus? Hommik, lõuna või õhtu?
#000011
Kas planeerida sünnipäev argipäeva õhtusse või nädalavahetusse? Kas äkki õhtuse aja asemel võiks olla hoopis hommikune aeg? Lapse sünnipäev ei pea sugugi toimuma reede või laupäeva õhtul! Argiõhtuste sünnipäevade kasuks räägib mängutubade nädalasisene soodsam hind, samuti kui jääd broneerimisega hilja peale, siis on argiõhtud mugav alternatiiv, kus saadavust vabamalt. Suurtel, mitme sünnipäevatoaga või kõigile mängimiseks avatud mängutubadel on nädala sees rahulikum, tõenäoliselt saate tunda end üsna privaatselt. Ilmselt on ka peokutsele äraütlevaid vastuseid vähem kui laupäeva õhtuse peo puhul, kuhu koondub tihti mitmeid plaane, eriti just suvel. Ka pühapäeva õhtud on enamasti aeg, mil inimestel ei ole muid plaane ja sünnipäevalaps ei pea kurvastama paljude loobujate pärast. Samuti on tore mõte tähistada sünnipäeva laupäeva või pühapäeva hommikupoolikul– laste tuju ei riku (veel) väsimus, emadel-isadel on mõnus hommikukohvitada või isegi hommikusööki süüa, ning pidu ei sega kellegi päevaplaane ega poolita päeva ebamugavalt, seega on küllap ka äraütlejaid taas vähem. Küll aga peab sünnipäevalapse ema sel hommikul ettevalmistuste tarvis küllalt vara ärkama :).
#000012
Etteantud peoaegadega või paindliku graafikuga mängutuba
#000013
Enamus mängutube töötab kindla graafiku alusel ja kliendil on võimalik valida kolme kindla peoaja vahel, 3-tunnise peo puhul enamasti kell 10-13, 14-17, 18-21 ning 2,5-tunnise peo puhul 11-13.30, 14.30-17, 18-20.30. Mõned mängutoad aga on paindlikumad ja lubavad peoaega (nii algusaega kui ka peo kestust) Sul endal vabalt valida. Selline valikuvabadus on eriti mugav siis, kui lapsed on väiksemad ja nende uneaja ja jaksuga peab tingimata arvestama. Sellised vabagraafikuga töötavad mängutoad on näiteks:
#000014
Triibu & Liine mängumaa (Saue)
#000015
Kati ja Mati mängumaaTagahoov peo- ja mängutuba
#000016
Mängutoa suurus ja soovituslik laste arv peol
#000017
Mängutubade kodulehtedelt ei olegi seda infot küllalt sageli võimalik leida, ehkki ju planeerimisel nõnda oluline! PartyUP on Su jaoks selle info hoolega iga mängutoaga üle kinnitanud ja leiad selle iga mängutoa tutvustuslehekülje algusest.
#000018
Mahutavuse number on pigem hinnanguline ning mitte range reegel, ja ikka selleks, et kõik väikesed ja suured peolised end mugavalt tunneksid. Pane tähele, et tegu on soovitusliku maksimaalse laste arvuga ehk lapsevanemad mahuvad kenasti sellele arvule veel lisaks.
#000019
Mis vanusele on mängutuba sobilik ja mõeldud?
#000020
Ka seda infot ei pruugi olla mängutubade kodulehtedelt lihtne leida. PartyUP keskkonnas on kõigi pakkumiste puhul on alati kirjas ja läbi arutatud mängutoa perega, mis vanusele on nende endi kogemuse ja hinnangu alusel antud mängutuba või muu peopaik sobilik, suunatud ja huvitav. Muidugi ei tähenda see, et märgitust nooremad või vanemad lapsed ei ole ses mängutoas oodatud, küll aga tegevused ja mänguasjad ei pruugi olla neile eakohased ega huvitavad. Esile tõstaksime siinkohal mängutoad, kes on end justnimelt varustanud võimalikult mitmekesise tegevuste ja mängude valikuga, et tegevust leiaks ühtaegu nii väikelaps kui teismeline, sest enamasti osaleb peol ju ka väiksemad ja suuremaid õdesid-vendi ning peoliste vanusevahemik on tihti suur.
#000021
Suure vanusevahega lapsed ühel peol / suuremate laste mängutoad
#000022
Suure vanusevahega lasteseltskonna jaoks või ka suuremate laste sünnipäevapeoks on ideaalsed näiteks järgmised mängutoad TALLINNAS:
#000023
Sisehoov on ühtaegu huvitav 4- 16 a. lastele, Imeline mängumaa vanusele vähemalt kuni 9a. ning Võluvabrikus on tore nii 1- kui ka 13- aastasel!
#000024
TARTUS on mitmekülgseimad ja sobivaimad mängutoad suure vanusevahega lastepeo jaoks MagiaLand (tore nii 1- kui 10-aastase jaoks), Tagahoov (avastusrohke nii 3- kui 13-aastasele) ning Tartu hetke kõige populaarsem, alati paar kuud ette broneeritud PlayCity mängutuba, kus tegevust leiab nii 1- kui 11-aastane.
#000025
Ei ole sugugi vähetähtis, et lisaks lastele oleks mängutoas hea ja mugav olla ka lastevanematel. Kui paljudele täiskasvanuile jagub istekohti? On nende jaoks mugavaid diivaneid koos kohvilauaga? Kas mängutoa planeering võimaldab neil rahulikult kohvitassi juures istudes jälgida silmanurgast laste tegevust? Kas mängude hulgas leidub midagi, mis ka täiskasvanuile ajaviiteks huvitav- näiteks X-Box, lauajalgpall, korvpallimasin, õhuhoki vms. Isad oskavad neid boonuseid vägagi hinnata! Kõik need punktid on alati PartyUP keskkonnas mängutubade tutvustuste juures kenasti lahti kirjutatud.
#000026
Mis kuulub mängutoa broneerimisel hinna sisse lisaks ruumirendile?
#000027
Reeglina peojärgne koristus hinna sisse ei kuulu ning mängutoa kodukord näeb ette, et taastate enda peo järel esialgse seisukorra, panete kõik mänguasjad oma kohale ja prügi prügikasti, pühite pinnad ning kui kasutasite mängutoa serveerimistarvikuid, pesete need või panete nõudepesumasinasse pessu. Küll aga saab alati kõikjal mängutubades koristusteenuse tellida juurde lisateenusena, selle hind varieerub vahemikus 20€-40€. Meie kogemus ütleb, et esimest korda sünnipäeva korraldajad ei ole end kurssi viinud just sellesama koristamise nõudega, mistõttu tekib hiljem arusaamatust ja pahameelt.
#000028
Emilia mängutubaHansu & Grete mängumaa
#000030
Nerfipesa mängutoas Tallinnas on aga hea kohvi armastajate rõõmuks automaatse kohvimasina kasutamine mängutoa hinna sees (väikese lisaklausliga, et asendad kohvioad ise; eriti taskukohane neile, kel kodus ube kasutav kohvimasin olemas ja saab peotäie ube kodust kaasa haarata).
#000031
Enamasti on peopaikadel olemas ka vahvad eelkujundatud sünnipäevakutsed, mida on mugav alla laadida ja sõpradele e-mailitsi saata või väljatrükituna jagada. PartyUP keskkonnas leiad ka sünnipäevakutse blanketi mängutoa info juurest (kellel on olemas).
#000032
On Sul omalt poolt häid nippe ja soovitusi, mida mängutoa valiku tegemisel silmas pidada? Mille järgi teie pere mängutuba valib, kui mängutoa kodulehe kutsuvad fotod kõrvale jätta? Jaga oma tähelepanekuid siin kommentaarides julgesti kõigiga!
#000033
Kui otsid mängutuba, kus on võimsad ronilad -liumäed ning lapsed saavad end hingetuks joosta, siis siin kirjutame TOP mängutubadest Tallinnas aktiivsele lapsele. Kui aga otsid mängutuba, kus on rahulikum õhustik ning mängud rõhuga loovusel ja rollimängul, siis siin kirjutame parimatest uutest mängutubadest arendavaks sünnipäevapeoks.
#000034
Arendavad loovmängud, mõnusalt rahulik miljöö ilma tavapärase kisa-kärata ning emad-isad kuulevad kohvitassi juures isegi lobiseda 🙂 – kas selliseid mängutube on ka olemas?
#000035
Mängutuba ilma tavapärase tormamise ja kisa-kärata
#000036
Kas Sinu laps on pigem vaiksema loomuga ja eelistab veidi rahulikumaid, süvenemist võimaldavaid mänge, ning arendavad loovmängud on tema lemmikud? Kas soovid, et mängutoas ootaks teid ees mõnusalt rahulik miljöö, ilma tavapärase tormamise ja kisa-kärata, nii et ka emad-isad tunneksid end sünnipäevapeol lõõgastunult ja kuuleksid kohvitassi juures lobiseda? Oleme Su jaoks kokku kogunud parimad uued arendavad mängutoad Tallinnas, mis on suurepärane valik veidikene rahulikumaks sünnipäevapeoks.
#000037
Playhouse Mängustuudio on armsalt helge ja kodune, avar ja stiilne uhiuus sünnipäevade pesa! Mängustuudio loomisel on kasutatud ainult puhtaid ja lastesõbralikke ehitus– ja värvimaterjale. Sisekujundusest leiab palju puitu ja puidust mänguasju. Mängustuudio eesmärk on arendada lapse kujutlusvõimet ja loovust, seepärast on lisaks väga lahedatele mänguasjadele ka palju harivaid tegevusi ja peenmotoorikat arendavaid mänge, kriidisein, tööpink, muusikariistad.
#000039
Playhouse Mängustuudio hinnad ja broneerimine SIIN.
#000040
Torela mängutuba, Tallinn, Ristiku 12
#000041
Torela on uus ja põnev mängutuba Põhja-Tallinnas, Kalamaja ja Pelgulinna piiril. Torelas ootavad väikseid peolisi lapsesõbralikud ja arengut soodustavad mänguasjad, kasutada saab nii oma loovust kui ka tugevdada musklit. Lapsed saavad hullata 2-korruselises mängumajas, milles on 4 tuba: diskotuba, pehme pesa, teadustuba ja mänguköök; ronida mööda seina, sõita ringi autodega, mängida kuulimänguga, ehitada pehmetest klotsidest kindlusi ja mängida hiigellaual legodega, mida on vähemalt 6 kg jagu! Saab joonistada kriitidega ja luua mägesid ainulaadses liitreaalsuse liivakastis!
#000042
Torela hinnad ja broneerimine SIIN.
#000043
Sisehoov mängutuba, Tallinn, Mustamäe tee 18
#000044
Sisehoov on juba tuntust kogunud ja mitte niivõrd uus, ent seevastu pidevalt uuenev ning tavapärastest mängutubadest täiesti erinev sünnipäevakoht, mis on ühtaegu avastusterohke nii lastele kui vanavanematele! Nagu ikka hoovis, saab ka seal ronida, kiikuda ja liugu lasta, muru peal end veeretada või palli mängida. Eriliseks teeb Sisehoovi aga asjaolu, et kõiksugu põnevaid mänge saab mängida ka interaktiivselt, ekselda pimedas peegellabürindis ning teha endast fotokioskis lahedaid pilte ja need kohe e-kirjaga sõpradele saata! Kel julgust, võib kiigata ka õudustetuppa! Võistled osavuses kiirustesteril, proovid, kui kõrgelt suudad mõõdupuu helisema panna, kohtud KungFu pandaga või hoiad käes maakera! Kas ei kõla mitte ülipõnevalt!
#000045
Sisehoovi hinnad ja broneerimine SIIN.
#000046
Imeline mängumaa, Tallinn, Oja 19
#000047
Imelise mängumaa teevad eriliseks ja imeliseks selle suured ja põnevad atraktsioonid ning loominguline interjöör, mis on loodud lähtudes justnimelt sihtgrupi (ehk kuni 12-aastaste laste) ootustest ja osavusest. Mängumaalt leiab maailmaimedest inspireeritud atraktsioonid ja laste teadmiste arendamiseks loodud interjööri, mida iseloomustavad huvitavad faktid ja tõetruud pildid maailmast. Mängumaa on kujundatud nii, et laps õpiks läbi mängu. Nii näiteks saavad lapsed teha tutvust püramiidiga, Suure Hiina müüriga, Tartu Ülikooli peahoonega, Taj Mahaliga, Himaalajaga jne- kuidas see kõik läbi mängu lahendatud on, peate ise vaatama minema :)!
#000048
Imelise mängumaa hinnad ja broneerimine SIIN.
#000049
Autori hilisem täiendus- lõpetas tegevuse 05.2020)
#000050
Väike Seikleja mängutuba, Tallinn, Soo 4
#000051
Mängutuba Väike Seikleja on kodune ja stiilne, armas ja privaatne uhiuus sünnipäevapaik, mis loodud suurest armastusest Eesti looduse, loomade ning lindude vastu.
#000052
Just seepärast ootab mängutoas lapsi looduslik ja mitmekesine mängukeskkond, looduslikud materjalid ning loodusest inspireeritud tegemised- toimetused! Nõnda saavad põnnid ette võtta erakordseid seiklusi– tähistaeva all telkida, mõnusas metsamajakeses askeldada või matkakaravani elu proovida!
#000053
Liivala mängutuba, Tallinn, Kopli 27
#000055
Liivala mängutuba toob lõbusa, lõõgastava ning arendava liivamängu siseruumi– rahulikku ja hubasesse keskkonda, kus lapsed saavad mängida iseseisvalt ja ohutult! Lastel on loomulik huvi liivaga mängimise vastu, mis ühtaegu avardab kujutlusvõimet, pakub rahustavat sensoorset kogemust ning arendab peenmotoorikat ja sotsiaalseid oskusi. Olgu õues paduvihm või lumetorm, Liivalas on liiv alati soe ja kuiv ning temperatuur suvine! Liivala kutsub- tule, mängime koos varbad liivas!
#000056
Mis mängutoad Sina siia lisaksid?
#000057
Anna meile teada, kas tead veel mõnda mängutuba Tallinnas või mujal, mis sobiks siia rahulikumaid loovmänge soosivate mängutubade loetellu?
#000058
Aga kui rahulikud mängud ei ole Sinu lapse jaoks
#000059
Kui aga Su põnn ei püsi pudeliski paigal ja tema parim sünnipäev möödub mängutoas, kus on võimsad ronilad -liumäed ning saab end hingetuks joosta, siis siin kirjutame TOP mängutubadest Tallinnas aktiivsele lapsele.
#000060
Mida aga üldse silmas pidada, kui asud sünnipäevaks mängutuba valima, eriti just esmakordselt, sellest kirjutame siin!
#000061
Mängutoad kõige pisematele lastele, kõige esimesteks sünnipäevadeks!
Pea lapse sünnipäev Tallinnas! TOP 7 sünnipäeva ideed
Armas mängutuba Mustamäel – Emilia Mängutuba
Laste sünnipäev muuseumis – 8 vahvat sünnipäevapaketti!
3 õuealaga mängutuba Tallinnas- lõbus õuesünnipäev ootab!
Kuidas pidada sünnipäeva, kui sünnipäeva pidada ei tohi?
Mõtteid eriolukorrast laste sünnipäevade sektoris
#000062